stanford-oval/wikipedia huggingface dataset:
Viktor Bolhovitinov

Viktor Bolhovitinov
Viktor Fjodorovitš Bolhovitinov (ven. Ви́ктор Фёдорович Болхови́тинов, 4. helmikuuta 1899, Saratov, Saratovin kuvernementti – 29. tammikuuta 1970) oli neuvostoliittolainen lentokonesuunnittelija, joka johti muun muassa Bereznjak-Isajev BI-1 -rakettilentokoneen suunnittelua 1940-luvun alussa.
Bolhovitinov oli ensimmäisiä Žukovskin sotilasinsinööriakatemian kouluttamia insinöörejä. Vuonna 1934 hän modernisoi Tupolev TB-3 -pommikoneen DB-A-versioksi. 12. elokuuta 1937 DB-A pyrki lentämään pohjoisnavan ylitse Yhdysvaltoihin, mutta kone tuhoutui matkalla.
Vuonna 1937 Bolhovitinov suunnitteli nopean pommikoneen, joka sai nimen  "S" eli "Spartak". Koneessa oli kaksi V-12-moottoria, jotka pyörittivät vastakkaisiin suuntiin pyöriviä potkureita. Tämän konesuunnitelman kehittelyä ei Saksan hyökättyä Neuvostoliittoon jatkettu.
Vuonna 1940 Bolhovitinov sai oman suunnittelutoimistonsa, OKB-293, johdettavakseen. Sen päätoimi oli 1930-luvun lopussa jo aiemmin Bereznjakin ja Bolhovitinovin kaavailema rakettilentokone, BI-1. Vuonna 1944 A. G. Kostakov, joka johti rakettimoottorien suunnittelua NII-3-instituutissa, vangittiin ja NII-3 yhdistettiin OBB-293:een, josta tuli NII-1, jonka johdossa Bohovitinov jatkoi. Vuonna 1946 tämä yksikkö siirtyi Matus Bisnovatin johdettavaksi, ja syntyi Zavad 293 -yksikkö.
Bolhovitinov väitteli vuonna 1947 ja siirtyi professoriksi Žukovskin sotilasakatemiaan vuonna 1949.
Tämä taivas, tämä maa (albumi)

| Tämä taivas, tämä maa Danny |
| --- | --- | --- |

Studioalbumin tiedot
 Julkaistu: 1992
 Formaatti: LP (200261)   CD (200262)   C-kasetti (200264)
 Tuottaja(t): Jaakko Salo
 Tyylilaji: iskelmä
 Levy-yhtiö: Finnlevy
Listasijoitukset
  Suomi: 28. (joulukuu 1992)
Dannyn muut julkaisut
| Elämän sävel 1988 | Tämä taivas, tämä maa 1992 | Vielä sä syleilet mua 1995 |
Tämä taivas, tämä maa on suomalaislaulaja Dannyn vuonna 1992 julkaistu 13. studioalbumi. Jukka Kuoppamäen kirjoittama nimikappale, yhdessä Aikamiesten kanssa levytetty ”Tämä taivas, tämä maa”, nosti hiljaisemman 1980-luvun jälkeen Dannyn jälleen suuren yleisön tietoisuuteen. Albumista myönnettiin kultalevy vuonna 2000. Albumia on myyty yhteensä 25 000 kappaletta.
Albumi oli Dannyn studiolevyistä ensimmäinen, joka julkaistiin myös CD:nä.
Kappaleet

Danny ja Aikamiehet: Tämä taivas, tämä maa – 3.34 (säv. Jukka Kuoppamäki, san. Jukka Kuoppamäki, sov. Veikko Samuli, kuorosov. Märt Ratassepp)
Tähdet tietävät sen – 3.56 (säv. Kalervo Halonen, san. Vexi Salmi, sov. Kalervo Halonen)
Villi lintu – 3.17 (säv. Jukka Kuoppamäki, san. Jukka Kuoppamäki, sov. Jaakko Salo)
Mies viisikymppinen – 2.59 (säv. Jori Sivonen, san. Turkka Mali, sov. Jari Puhakka)
Se sydämeni laulu on – 3.29 (säv. Kalervo Halonen, san. Vexi Salmi, sov. Kalervo Halonen)
Epätoivon yö – 4.07 (”Harry’s Song”, säv. Paul Kazan, Jonathan Dykes, san. Turkka Mali, sov. Jari Puhakka)
Saapuvan tahtoisin yön – 4.42 (säv. Kalervo Halonen, san. Vexi Salmi, sov. Kalervo Halonen)
Radiosta rokin kuulen – 3.26 (säv. Jukka Kuoppamäki, san. Jukka Kuoppamäki, sov. Kari Litmanen)
Viereeni vielä jää – 3.41 (säv. Kalervo Halonen, Kisu Jernström, san. Vexi Salmi, sov. Kalervo Halonen)
Kypsää kauraa – 2.51 (säv. Kalervo Halonen, Kisu Jernström, san. Vexi Salmi, sov. Kalervo Halonen)
Suru pitää surra pois – 4.09 (säv. Kari Kuuva, san. Kari Kuuva, sov. Veikko Samuli)
Alku jäähyväisien – 3.02 (”The First Hello, The First Goodbye”, säv. Cardew Robinson, Roger Whittaker, san. Turkka Mali, sov. Kari Litmanen)
Tuotanto

Äänitys ja miksaus: Jari Laasanen/MTV (1, 11), Juha Laakso/Finnvox (3, 4, 6, 8, 10, 12), Jorma Hämäläinen/MTV, Dan Tigerstedt/Finnvox (2, 5, 7, 9)
Masterointi: Pauli Saastamoinen/Finnvox
Kuva: Erik Uddström
Tuotanto: Jaakko Salo
Venezuelanviuhkakerttuli

| Venezuelanviuhkakerttuli> Uhanalaisuusluokitus |
| --- | --- |
 Silmälläpidettävä  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Kerttulit Parulidae
Suku::  Viuhkakerttulit Myioborus
Laji::  cardonai
Kaksiosainen nimi
 Myioborus cardonai  (Zimmer & Phelps, 1945) 

Katso myös
   Venezuelanviuhkakerttuli Wikispeciesissä   Venezuelanviuhkakerttuli Commonsissa 
Infobox OKNimi-testi OKIUCN-testi OK: 
Venezuelanviuhkakerttuli (Myioborus cardonai) on kerttulien heimoon kuuluva varpuslintu.
Levinneisyys

Venezuelanviuhkakerttulia tavataan hyvin pienellä alueella Cerro Guaiquiniman ympäristössä Venezuelassa. Lajia pidetään elinalueellaan yleisenä, mutta se on vähenemässä ja luokiteltu silmälläpidettäväksi.
Elinympäristö

Venezuelanviuhkakerttuli elää kosteissa vuoristometsissä ja metsänreunoilla, galleriametsissä ja tiheillä pensaikkoalueilla 1 200–1 700 metrin korkeudella merenpinnasta.
Venganza (1753)

| Venganza |
| --- | --- |

Aluksen vaiheet
Rakentaja:  Arsenal de la Carraca, Cádiz
Laskettu vesille:  4. kesäkuuta 1753
Tekniset tiedot
Uppouma:  572 t (arqueo)
Pituus:  35,43 m (köli)
Leveys:  10,57 m
Syväys:  3,35 m
Aseistus
Aseistus:  24 tykkiä
Venganza oli Espanjan laivaston vuonna 1753 vesille laskettu 24-tykkinen fregatti.
Valmistus

Alus tilattiin Cádizista Arsenal de la Carracalta. Alus laskettiin vesille 4. kesäkuuta 1753.
Palvelus

Alus lähti 10. heinäkuuta 1753 Cádizista Cartagena de Indiasiin, jonne se saapui 23. elokuuta. Alus palasi 1754 Cádiziin päällikkönään Juan Antonio de la Colina. Se lähti 16. kesäkuuta 1757 Algecirasista partiomatkalle Välimerelle, mihin sisältyi Ceutan sotaretki. Alus lähti 14. huhtikuuta 1761 Cádizista Gutierre de Hevian laivueessa.
Huhtikuussa 1762 alus partioi Havannan ympäristössä. Se suojasi Veracruzista saattueen. Alus joutui saarretuksi, jolloin miehistö osittain poltti aluksensa. HMS Hampton Court ja HMS Defiance sekä yhdeksän pienempää sotalaivaa valtasivat 28. toukokuuta 1762 Venganzan Mariel Bayssä Kuubassa.
Alus liitettiin Britannian kuninkaalliseen laivastoon nimellä HMS Vengeance.
Vanhimmisto (Jehovan todistajat)

Vanhin on Jehovan todistajien seurakunnissa vastuutehtävässä oleva kastettu miespuolinen henkilö. Heitä sanotaan myös valvojiksi. Vanhimmistoon pääseminen edellyttää 1. Timoteuksen kirjeen 3:1-7 vaatimusten täyttämistä. Yleensä jokaisessa seurakunnassa on ainakin koordinaattori, palvelusvalvoja ja sihteeri. Ennen 1970-lukua joka seurakunnassa oli vain yksi vanhin, joka oli samalla paikallisen seurakunnan johtajana. Myöhemmin tuli muutos, että vanhimman tehtäviä jaetaan useammille eri henkilöille.
Vanhimmilla on ohjekirja Kiinnittäkää huomiota itseenne ja koko laumaan, jonka sisällö on luottamuksellista. Kirjan nimi perustuu Raamatun jakeeseen Apostolien teot 20:28. Vanhimpien kirjan kaikki periaatteet on kirjoitettu kaikille julkiseen Vartiotorni-lehteen ja kirja sisältää lähinnä lainauksia Raamatusta.
Vanhimpien asema ja toiminta

Vanhimpana oleminen ei Jehovan todistajien näkemyksen mukaan merkitse jalustalla olemista, vaan kyseessä on palvelutehtävä. Vanhimmat johtavat joka viikko seurakunnan kokouksia ja johtavat evankelioimistyötä, jota he tekevät kuten muutkin Jehovan todistajat, pyrkien valmentamaan heitä ja itseään sen osalta. Vanhimpien odotetaan kiinnittävän erityisesti huomiota kunkin yksilön hengellisiin tarpeisiin.
Jehovan todistajia kehotetaan jatkuvasti olemaan avoimia vanhimmille, ottaen nöyrämielisesti ohjeet ja opetukset vastaan. Vanhimmat päättävät kurinpitotoimenpiteistä, esimerkiksi seurakunnasta erottamisesta tai siitä, saako kurinpitotoimien kohteena oleva henkilö vastata ja pitää puheenvuoroja kokouksissa, ja onko seurakunnan jäsen syyllistynyt johonkin syntiin.
Mikäli joku seurakunnasta on syyllistynyt johonkin rikkomukseen, vanhimmat tarvittaessa kutsuvat koolle oikeuskomitean, joka käsittelee asiaa, kuulustelee syyllistynyttä ja antaa päätökset. Vanhimpien tehtävistä on myös kerrottu Jehovan todistajien kirjoissa Järjestetyt tekemään Jehovan Tahto ja Palvo Jumalaa.
Vanhimman tehtävän menettämiseen voivat johtaa useammat synnit, kuten aviorikos tai alkoholin liikakäyttö, tai myös silloin, mikäli perheenjäsen luopuu uskostaan ja lähtee Jehovan todistajista, mikäli voidaan osoittaa että vanhin ei ole kunnolla yrittänyt kasvattaa häntä Raamatun opetusten mukaan. Tämä perustuu myös 1. Timoteuksen kirjeen jakeeseen "Jos joku ei osaa johtaa omaa huonekuntaansa, kuinka hän voi pitää huolta Jumalan seurakunnasta?" (1 Tim. 3:5).
Valvojat

Vanhimmiston koordinaattori (aik. esivalvoja, seurakunnanpalvelija) on vanhimmiston puheenjohtaja. Hänen tehtävänään on muun muassa kokousten esitelmien järjestäminen.
Sihteeri ylläpitää seurakunnan jäsenten yhteystietoja sisältävästä kortistosta ja huolehtii muista paperiasioista.
Palvelusvalvoja vastaa saarnaamistyöstä (eli kenttäpalvelustyöstä, kuten Jehovan todistajien keskuudessa sanotaan).
Vartiotornin tutkiskelun johtaja on vanhin, joka johtaa sunnuntain yleisökokousten yhteydessä Vartiotornin tutkisteltaviksi tarkoitettujen artikkelien tarkastelut.
Teokraattisen palveluskoulun valvoja johtaa viikoittain järjestäviä kokouksia, joissa käsitellään saarnaamistyötä, eli kenttäpalvelusta. Näissä kokouksissa kaikki siihen julistamistyöhön osallistuvat saavat valmennusta siitä, miten esimerkiksi tarjota kirjallisuutta tai herättää muissa ihmisissä kiinnostusta raamatuntutkiskelua kohtaan.
Kirjantutkiskeluvalvoja johtaa jonkun Vartiotorniseuran tutkittavaksi tarkoitetun kirjan tutkiskelua.
Kaupunginvalvoja, nimitetään vain, jos kaupungissa on seurakuntia kaksi tai enemmän.
Matkavalvoja -on yhteisnimitys kierrosvalvojan ja aluevalvojan tehtävälle, eli kiertää eri seurakunnat tietyllä alueella.
Kierrosvalvoja, joka valvoo tietyn alueen seurakuntien toimintaa. Koko Suomi on jaettu 14 kierrokseen, joka kierroksella on oma kierrosvalvoja (joskus käytetään myös nimeä kierrospalvelija). Kierrosvalvoja käy vierailuviikolla jokaisessa seurakunnassa 2 kertaa vuodessa. Silloin seurakunnan toiminnan oletetaan vilkastuvan, koska seurakuntalaisia kehotetaan olemaan ahkerampia saarnaamistyössään, ja mahdollisuuksien mukaan käymään kierrosvalvojan tai hänen vaimonsa kanssa saarnaamistyössä.
Aluevalvoja (entinen piirivalvoja). Suomi on jaettu kahteen alueeseen, kummallakin on oma aluevalvoja, joka myös vierailee eri seurakunnissa ja samalla tavalla "virkistää" seurakuntaelämää osallistumalla julistamistyöhön ja pitämällä puheita.
Lisäksi:
Päätoimiston edustaja (entinen vyöhykevalvoja), vierailee maailman eri haaratoimistoissa.
Viktor Blinov

| Mitalit> Maa:   Neuvostoliitto.Miesten jääkiekko. Olympialaiset  | Mitalit> Maa:   Neuvostoliitto.Miesten jääkiekko. Olympialaiset  | Mitalit> Maa:   Neuvostoliitto.Miesten jääkiekko. Olympialaiset  | Maa:   Neuvostoliitto> Miesten jääkiekko. |
| --- | --- | --- | --- |
|  Kultaa | Grenoble 1968 | jääkiekko |  |
Viktor Nikolajevitš Blinov (ven. Виктор Николаевич Блинов, 1. syyskuuta 1945 Omsk – 9. heinäkuuta 1968 Moskova) oli neuvostoliittolainen jääkiekkoilija. Hän oli pelipaikaltaan puolustaja. Lyhyeksi jääneellä urallaan hän ehti pelata Neuvostoliiton maajoukkueessa 32 maaottelua tehden 10 maalia. Hän pelasi Neuvostoliiton mestaruussarjassa 190 liigaottelua tehden 42 maalia. Hän pelasi Spartak Moskovassa vuodesta 1964 lähtien.
Hänet nimettiin vuonna 1968 Neuvostoliiton ja Venäjän jääkiekkoilun kunniagalleriaan.
Blinov kuoli sydänkohtaukseen 22-vuotiaana 9. heinäkuuta 1968.
Veksillografia

Veksillografia on lippujen suunnittelun taide ja käytäntö; se liittyy veksillologiaan, tieteelliseen lippujen tutkimukseen, mutta se ei ole synonyymi tälle tieteenalalle. Lippuja suunnitteleva henkilö on veksillografi.
Suunnittelun periaatteet

Vuonna 2006 Pohjois-Amerikan veksillologinen yhdistys (eng. North American Vexillological Association) julkaisi kirjasen nimeltä Hyvä lippu, huono lippu (Good Flag, Bad Flag) auttaakseen niitä, jotka haluavat suunnitella tai uudelleensuunnitella lipun. Kirjasessa luetellaan viisi lippujen suunnittelun perusperiaatetta, joista on tullut vakioviittaus veksillografien yhteisössä. Pohjois-Amerikan veksillologinen yhdistys loi vuonna 2014 yhdessä Brittiläisen Lippuinstituutin (Flag Institute) kanssa päivitetyn kirjasen nimeltä Komission raportti lippujen suunnittelun ohjaavista periaatteista (The Commission's Report on the Guiding Principles of Flag Design), joka käsittelee Hyvä lippu, huono lippu kirjasessa esiintyviä kysymyksiä ja perehtyy tarkemmin siinä esitettyihin ideoihin.
Käännös suomeksi
Vesimokkasiinikäärme

| Vesimokkasiinikäärme |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Matelijat Reptilia
Lahko::  Suomumatelijat Squamata
Alalahko::  Käärmeet Serpentes
Heimo::  Kyykäärmeet Viperidae
Suku::  Agkistrodon
Laji::  piscivorus
Kaksiosainen nimi
 Agkistrodon piscivorus  (Lacépède, 1789) 
Katso myös
   Vesimokkasiinikäärme Wikispeciesissä   Vesimokkasiinikäärme Commonsissa 
Infobox OKNimi-testi OKIUCN-testi OK: 
Vesimokkasiinikäärme (Agkistrodon piscivorus) on myrkkykäärme, jota tavataan Yhdysvaltain kaakkoisosassa Meksikonlahden rannoilla ja Mississippijoen vesistöalueella.
Vesimokkasiinikäärme on ainoa kyykäärme, joka on sopeutunut elämään vedessä ja käyttää ravintonaan kaloja. Se syö myös sammakoita, pieniä kilpikonnia sekä alligaattorin poikasia. Se saalistaa käyttäen apunaan silmiensä välissä sijaitsevaa kuoppaa, jonka avulla käärme kykenee aistimaan lämpötilaeroja ympärillään. Käärmeen myrkky hajottaa saaliseläimen punasoluja ja estää veren hyytymistä, jolloin uhri kärsii verenvuodosta. Pienet eläimet se pitää paikoillaan antaen myrkyn vaikuttaa, mutta suuremmat päästää pakoon seuraten niitä hajujälkien avulla. Huumaantuneen tai kuolleen saaliinsa se nielee sitten kokonaisena.
Aiheesta muualla

ITIS: Agkistrodon piscivorus (englanniksi)
University of Michigan, Animal Diversity Web (ADW): Agkistrodon piscivorus (englanniksi)
The University of Adelaide, Australia, Clinical Toxinology Resources: Agkistrodon piscivorus (englanniksi)
Varamin

| Varamin (ورامين, Varāmīn) |
| --- | --- |
 Varaminin suuri moskeija.
 Varamin
 Koordinaatit: 35.3285°N, 51.6405°E 
Valtio:  Iran
Provinssi:  Teheran
Väkiluku (2011)  ():  218 991
Aikavyöhyke:  UTC+3:30
Infobox OKVirheellinen NIMI-arvo: 
Varamin (pers. ‏ورامين‎, Varāmīn) on kaupunki Iranin Teheranin provinssissa, noin 55 kilometriä pääkaupunki Teheranin hallinnollisesta keskustasta eteläkaakkoon. Kaupungin väkiluku on kasvanut seuraavasti: 5 205 (1956),  11 183 (1966),  25 792 (1976), 58 311 (1986),  77 624 (1991), 107 233 (1996), 208 996 (2006) ja 218 991 (2011).
Aiheesta muualla

Kuvia tai muita tiedostoja aiheesta Varamin Wikimedia Commonsissa
Veljeshovi – Juupajoen sotaveteraanien perinnekorsu

| Veljeshovi |
| --- | --- |
Tyyppi:  Erikoismuseo
Sijainti:  Kopsamontie 232, Juupajoki
Ylläpitäjä:  Juupajoen reserviläiset
Koordinaatit:  61°46′59″N, 24°27′29″E
 fiVeljeshovi 
    
Veljeshovi - Juupajoen Sotaveteraanien perinnekorsu sijaitsee Suomelan pihapiirissä, Kopsamon kylässä Juupajoella. Korsu on rakennettu 1990-luvun alussa talvi- ja jatkosodan sotaveteraanien toimesta ja nykyisin korsun hoitovastuu on Juupajoen reserviläisillä. Korsussa on esillä muun muassa viestintävälineitä, sodan aikaisia puhdetöitä, korpisoturin keittokirja ja paljon muuta.
Villihotti

Villihotti (8. toukokuuta 2002 – 16. joulukuuta 2015) oli vuoden 2011 ravikuningas. Sen isä oli Aatami ja emä Hovi-Meeri. Sitä ohjasti Ari Moilanen ja valmensi Seppo Suuronen.
Vuoden 2011 ravikuninkuuden ratkaisi Villihotin 3 100 metrin ajan paremmuus, sillä Villihotin ja Tuokkolan Touhon kolmen lähdön kokonaisaika oli sama. Sen muita sijoituksia ovat Pikkukunkku Kouvolassa 2007 ja toiseksi Kirppu-ajossa Rovaniemellä 2010.
Villihotti kuoli joulukuussa 2015 kesken valmennuslenkin Juvalla. Varsojen kanssa lenkkeilyt ori putosi yht’äkkiä polvilleen ja kuoli liki välittömästi. Koska Villihottia ei ollut vakuutettu, sen kuolinsyytä ei tutkittu tarkemmin, vaan se haudattiin lähes saman tien. Eläinlääkärit epäilivät, että Villihotilta olisi aortta revennyt tai iso verisuoni katkennut.
Varandei

Jääkarhu Varandein kylän rannalla (2006).
Varandei (ven. Варандей) on kylä Petšoranmeren (Barentsinmeren) rannalla Venäjän pohjoisosassa Nenetsien autonomisessa piirikunnan Zapoljarnyin piirissä. Varandei sijaitsee samannimisen öljykentän alueella. Kylässä tai sen lähistöllä sijaitsevat Varandein öljysatama ulkomerellä sijaitsevine terminaaleineen ja Varandein lentoasema.[lähde? ]
Aiheesta muualla

Kuvia tai muita tiedostoja aiheesta Varandei Wikimedia Commonsissa
Villardonnel

| Villardonnel |
| --- | --- |

 vaakuna
 Villardonnel
 Koordinaatit: 43°20′10″N, 2°18′44″E 
Valtio:  Ranska
Alue:  Occitanie
Departementti:  Aude
Arrondissementti:  Carcassonne
Pinta-ala:  
 – Kokonaispinta-ala:  16,6 km²
Väkiluku (2015):  502 
 – Väestötiheys:  30 as./km²
Kunnan numero:  11413
Infobox OKVirheellinen NIMI-arvo: 
Villardonnel on kunta Lounais-Ranskassa Auden departementissa Occitanien alueella. Se sijaitsee noin 20 kilometriä Carcassonnen kaupungista pohjoiseen.
Lokakuussa 2018 Auren departementtia kohdanneissa rajuissa tulvissa sai surmansa ainakin kolmetoista ihmistä. Villardonnel oli yksi pahiten tulvista kärsineistä kunnista.
Aiheesta muualla

Kuvia tai muita tiedostoja aiheesta Villardonnel Wikimedia Commonsissa
Villihevonen

| Hevonen |
| --- | --- |
 Przewalskinhevosia (Equus caballus przewalskii)
Uhanalaisuusluokitus
 Erittäin uhanalainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Kavioeläimet Perissodactyla
Heimo::  Hevoseläimet Equidae
Suku::  Equus
Laji::  caballus
Kaksiosainen nimi
 Equus caballus  Linnaeus, 1758 

Alalajit
 Kesyhevonen Equus caballus caballus  Tarpaani Equus caballus ferus †  Przewalskinhevonen Equus caballus przewalskii 
Katso myös
   Villihevonen Wikispeciesissä   Villihevonen Commonsissa 
Infobox OKVirheellinen NIMI-arvoIUCN-testi OK: 
Hevonen (Equus caballus) on hevoseläinten heimoon kuuluva nisäkäslaji. Hevosen katsotaan jakautuvan kolmeen alalajiin, kesyhevoseen, przewalskinhevoseen sekä sukupuuttoon jo kuolleeseen tarpaaniin.
Nykyään kotieläimenä pidetyt hevoset ovat kesyhevosia (Equus caballus caballus). Villiintyneitä kesyhevosia ovat muun muassa Pohjois-Amerikan mustangit ja Australian brumbyt.
Kaikki nykyiset przewalskinhevoset eli mongolianvillihevoset (Equus caballus przewalskii) polveutuvat ainakin jossain vaiheessa vankeudessa eläneistä yksilöistä. Viimeisimmät havainnot vapaista przewalskinhevosista ovat vuodelta 1969, mutta eläintarhojen yksilöitä on istutettu takaisin luontoon, ja sitä pidetään nykyään erittäin uhanalaisena.
Tarpaani eli arotarpaani (Equus caballus ferus) on kuollut sukupuuttoon. Se eli luonnonvaraisena Kaakkois-Euroopan aroilla, ja viimeiset yksilöt tapettiin Ukrainassa 1800-luvun lopulla.
Varanasin hinduyliopisto

| Varanasin hinduyliopisto> Banaras Hindu University |
| --- | --- |

Perustettu:  1916
Tyyppi:  julkinen
Sijainti:  Varanasi, Uttar Pradesh  Intia (25.2653°N, 82.9914°E)
Sivusto:  bhu.ac.in
Varanasin hinduyliopisto eli Banarasin hinduyliopisto (engl. Banaras Hindu University, lyhennys BHU) on  Intian Uttar Pradeshin osavaltion Varanasissa toimiva julkinen tutkimusyliopisto.
Vuonna 1916 perustettu yliopisto kuuluu Intian kärkiyliopistojen kansainvälistymiseksi käynnistetyn Institution of Eminence -ohjelman piiriin.
Vuonna 2021 kiinalainen ARWU-yliopistoranking luokitteli Banarasin hinduyliopiston maailman kärkiyliopistojen listallaan sijaluokkaan 701-800. ARWU:n vertailussa Banarasin hinduyliopisto oli Intian yliopistoista jaetulla sijalla 3-8 edellään vain Intian tiedeinstituutti ja Kalkutan yliopisto. Brittiläinen Times Higher Eduvation (THE, 2022) -arvio sijoitti BHU:n maailmanlistansa sijalle 601–800 (jaetulle sijaluvulle 7 Intiassa).  Verkkonäkyvyyttä korostava espanjalainen Webometrics-yliopistolistaus sijoitti BHU:n maailmanlistansa sijalle 1066, Intian 16 korkeimman sijaluvun saaneena yliopistona. Intian kansallisessa korkeakoulujen paremmuusluokittelussa (NIRF) BHU arvioitiin vuonna 2022 Intian 11. parhaaksi korkeakouluksi.
Aiheesta muualla

Kuvia tai muita tiedostoja aiheesta Varanasin hinduyliopisto Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Banaras Hindu University
Käännös suomeksi
Varanasi

| Varanasi Benares |
| --- | --- |

 Varanasi
 Koordinaatit: 25°19′N, 83°0′E 
Valtio:  Intia
Osavaltio:  Uttar Pradesh
Väkiluku (2011):  1 201 815
Infobox OKVirheellinen NIMI-arvo: 
Varanasi (hindiksi वाराणसी, Vārāṇasī, urduksi ‏بنارس‎, Banāras) (vuoteen 1956 Benares; tunnettu myös nimillä Banaras, Benaras, Kashi ja Kasi) on kaupunki Uttar Pradeshin osavaltiossa Pohjois-Intiassa. Kaupungissa asui noin 1,2 miljoonaa ihmistä vuonna 2011.
Gangesjoen varrella sijaitseva Varanasi on yksi hindujen seitsemästä pyhästä kaupungista.
Varanasi on Intian ja koko maailman vanhimpia  yhtäjaksoisesti asuttuja kaupunkeja.  Se oli merkittävä kauppapaikka jo buddhalaisuuden perustaja Siddhartha Gautaman aikoihin 500-luvulla eaa. Sarnath, jossa Buddha Gautaman on kerrottu pitäneen ensimmäiset opetuksensa, sijaitsee noin viiden kilometrin päässä Varanasista koilliseen.
Muslimien valtakaudella kaupunki kärsi ja monia sen temppeleitä tuhottiin. Suurmoguli Akbar kehitti kaupunkia 1500-luvulla, mutta hänen seuraajiensa käsissä se kuihtui. Maratin valtakunta nosti kaupungin uuteen kukoistukseen. 1700-luvulla siitä tuli itsenäinen kuningaskunta, ja brittivallan aikana se oli alueen taloudellinen ja uskonnolinen keskus.
Ganges-joen ranta on keskeinen paikka Varanasissa, ja jokirannassa on kilometrikaupalla portaita joita pitkin pyhiinvaeltajat voivat laskeutua jokeen rituaaliseen kylpyyn. Yli miljoona pyhiinvaeltajaa käy kaupungissa vuosittain.
Varanasia palvelee Babatpurin lentoasema, josta on päivittäin lentoja Delhiin, Mumbaihin ja Katmanduun. Varanasista on hyvät linja-autoyhteydet eri puolille. Matka Allahabadiin kestää kolme tuntia, Lucknowiin kahdeksan ja puoli tuntia. Delhiin ja Kalkuttaan pääsee pikajunalla.
Kaupunki on ollut uskonnollisen koulutuksen keskus kautta aikojen. Siellä sijaitsee maailman suurimpiin  yliopistoihin kuuluva, vuonna 1916 perustettu hinduyliopisto Varanasin hinduyliopisto (engl. Banaras Hindu University).
Varanasi on uskonnollinen ja kulttuurillinen keskus
Ghatti Gangesjoen varrella Varanasissa
Aiheesta muualla

Kuvia tai muita tiedostoja aiheesta Varanasi Wikimedia Commonsissa
Kaupungin verkkosivusto (englanniksi)
Tämä on tämä

| Tämä on tämä |
| --- | --- |
 Ohjelman tunnus.
Tyyli:  visailuohjelma paneelishow
Kestoaika:  45 min
Pääosissa:  Kirsi Alm-Siira Kiti Kokkonen Joonas Nordman
Alkuperämaa:   Suomi
Alkuperäiskieli:  suomi
Verkko:  MTV3 MTV Katsomo
Esitetty:  23. syyskuuta 2023 –
Tuotantokausia:  1
Jaksoja:  10
Tuotanto
Tuottaja(t):  Lotta Stenroos
Vastaava(t) tuottaja(t):  Joonas Hytönen Suvi Oja-Heiniemi Lilli Blomberg
Ohjaaja(t):  Juha-Matti Valtonen
Käsikirjoittaja(t):  Janne Sarja Pietari Vihula
Tuotantoyhtiö(t):  Podzilla Studios MTV Oy
Tämä on tämä on syyskuussa 2023 MTV3-kanavalla alkanut suomalainen komediapaneeliohjelma, jossa kilpailijoilta kysytään helpohkoja kysymyksiä, jotka on esitetty hankalalla tavalla. Ohjelmaa juontaa uutisankkuri Kirsi Alm-Siira, ja vakiopanelisteina ja joukkueiden kapteeneina nähdään näyttelijät Kiti Kokkonen sekä Joonas Nordman.
Tämä on tämä on suomalainen formaatti, joka perustuu Janne Sarjan ideaan. Sarja on käsikirjoittanut ohjelman yhdessä Pietari Vihulan kanssa. Ohjelma on kuvattu MTV:n studiotiloissa Helsingin Vallilassa.